Macro Strategy : วิเคราะห์ปัจจัยอ่อนไหวของ การอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของหุ้นแต่ละตัว
29 มีนาคม 2564

บาทอ่อน ! กระทบต่อกำไรของหุ้นใด?
วิเคราะห์ปัจจัยอ่อนไหวของ "การอ่อนค่าของเงินบาทที่ 1 บาท/ดอลลาร์ฯที่จะส่งผลกระทบต่อกำไรของหุ้นแต่ละตัว"
มุมมอง KS
ปรับประมาณการ FX ปี 2564 (บาท/ดอลลาร์ฯ) เราได้ปรับประมาณการอัตราแลกเปลี่ยน (FX) สิ้นปี 2564 เป็น 29.75 บาท/ดอลลาร์ฯ จากกรอบ 29.00-29.25 บาท หลักๆ เป็นผลมาจากกระแสเงินทุนที่ไหลเข้าตลาดเกิดใหม่ (EMs) ที่เป็นผลมาจากมาตรการกระตุ้น 1.9 ล้านลบ. ของโจ ไบเดน ส่วนในครึ่งแรกของปี 2564 เราคาดว่าเงินบาทจะอ่อนค่าลงสู่ระดับราวๆ 31.00-31.25 บาท/ดอลลาร์ฯ สืบเนื่องจากการปรับเพิ่มประมาณการ GDP ของ Fed ภาพรวมดุลบัญชีเดินสะพัดของธนาคารแห่งประเทศไทย (ธปท.) และวัฏจักรขาขึ้นของการนำเข้า อย่างที่เห็นในตัวเลขการค้าเดือน ก.พ. 2564
ผลกระทบต่อหุ้นและกลุ่มอุตสาหกรรม
-  ปัจจัยบวกต่อ STA
การส่งออกยางพาราโตขึ้น 22.9% YoY ท่ามกลางสภาวะขาดแคลนอุปทานและจากอุปสงค์จากกลุ่มผู้ผลิตยานยนต์และสินค้าจำพวกยาง รวมถึงการส่งออกถุงมือยางที่แข็งแกร่ง (+214.8%) ล้วนเป็นปัจจัยบวกต่อ STA โดยนักวิเคราะห์ของเราระบุว่า STA คือหนึ่งในบริษัทจดทะเบียนที่เลือกจ่ายต้นทุนตู้คอนเทนเนอร์สูงขึ้นเพื่อส่งมอบผลิตภัณฑ์ในช่วงที่มีอุปสงค์ที่สูง ทั้งนี้ ปัจจัยอ่อนไหวของการอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของ STA ในระดับ 6%
- ปัจจัยบวกต่อ KCE
การขยายตัวของสินค้า IC (+9.5%) และตลาดยานยนต์โลกนั้นเป็นปัจจัยบวกต่อ KCE ปัญหาการขาดแคลนเซมิคอนดักเตอร์ถือเป็นปัจจัยเสี่ยง แต่ก็ชี้เป็นนัยถึงคำสั่งซื้อแผ่นพิมพ์ลายวงจร (PCB) ที่แข็งแกร่ง ซึ่งเป็นหนึ่งในสินค้าหลักของ KCE นอกจากนี้ การนำเข้าวัตถุดิบจำพวกอุปรณ์/ชิ้นส่วนอิเล็กทรอนิกส์ในเดือน ก.พ. 2564 ก็ขยายตัวขึ้น 6.7% YoY ซึ่งนับเป็นอีกปัจจัยที่สนับสนุนมุมมองของเราต่อการส่งออกอิเล็กทรอนิกส์และรายได้ไตรมาส 1/2564 ของ KCE ทั้งนี้ ปัจจัยอ่อนไหวของการอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของ KCE ในระดับ 11.8%
#KS #KSecurities #บาทอ่อนค่า #ค่าเงินบาท
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp